Дерби Дела далматина
Дерби Della Dalmatina или дерби Далмације је дуел између станишићког и риђичког фудбалског клуба. У војвођанским селима, Риђици и Станишићу, после Другог светског рата дошло је до колонозације народа Далмације 1945-48. године па од туда и потиче назив дербија Della Dalmatina.

Првенствене утакмице ова два ривала увек су будиле велико интересовање код публике, на стадионима се тада знало окупљати и по неколико хиљада људи а како је некада на терену било у окршајима ових тимова најбоље сведочи извештај „Сомборских Новина” из 06. јула 1962. године: „… Утакмица је (као по обичају) обиловала тучи. Играчи су се тукли између себе а умешали су се и навијачи…”..

(Напомена: Наредни подаци нису коначни, недостаје неколико сезона (највише прве године) да би комплетирали све утакмице ова два клуба од њиховог послератног обнављања, тако да ће и ова статистика сигурно претпети одређене промене када будемо располагали са свим резултатима).

Историја 
За сада, први забележени првенствени окршај највећег далматинског дербија изван Далмације одигран је у првом колу „Среско-градске лиге Сомбор" 16. марта 1947. године у Риђици, али нам је коначан резултат са те утакмице и даље непознат. Први познати резултат ова два ривала датира из 1953. када гости из Риђице побеђују домаће Јединство - 0:6, и то ће до данашњих дана бити најубедљивија победа Граничара. Убедљиву победу Риђичани ће поновити две године касније али на свом терену 6:1 и августа 1982. године, овога пута у првом колу Јединствене лиге Сомбор - 5:0. 

Најубедљивија победа фудбалера из Станишића остварена је у 18. колу Сомборске лиге, 12. априла 1992. године 5:0 (0:0), не треба заборавити ни 0:4, 06. септембра 2010. године у четвртом колу Сомборске подручне лиге. 

Занимљиво да су фудбалери Станишића били принуђени да утакмицу са Граничарем као домаћини, 15. октобра 1983. године одиграју у Риђици, јер је терен у Станишићу био у изградњи. Те године бело-плави из Станишића су од јуна до новембра своје домаћинске утакмице играли на стадиону Граничара у Риђици и на стадиону „Крај железничке пруге” у Сомбору.

Међусобно су се у првенственим утакмицама састали 67 пута, 28 победа имају станишићани, 23 Граничар, док је 8 утакмица завршено нерешеним исходом уз изједначену гол разлику 102-102.

Пријатељске сусрете ова два тима је веома тешко сакупити. Процењује се да су од 1945. до 2018. године спортски комшијски ривали одиграли преко 100 пријатељских утакмица.

Статистика дербија 

У Куп утакмицама бележимо осам међусобних дуела, биланс је нерешен. По четири победе имају и риђичани и станишићани. који притом имају бољу гол разлику +6. 

Забележен је и један дуел у финалу „Дунатај Куп”-а 16. августа 1981. године у Станишићу када је после 90 минута игре било 2-2 (1—2), домаћи играчи су били успешнији после извођења пенала 5-4.

Укупно

Сви првенствени дербији 
Ово је списак свих фудбалских дербија у првенственим утакмицама, од првог одиграног 16. марта 1947. до 2018. године, када је ФК "Станишић" украден и премештен у Сомбор . Спискови дербија у купу и осталим сусретима су обрађени у посебним списковима.

КУП

ДУНАТАЈ КУП

Референце 

Спорт у Сомбору
Фудбалски дербији
Фудбал у Србији